CELEX: 32012R0787
Language: lt
Date: 2012-08-31 00:00:00
Title: 2012 m. rugpjūčio 31 d. Komisijos įgyvendinimo reglamentas (ES) Nr. 787/2012, kuriuo nukrypstama nuo Reglamento (EB) Nr. 612/2009 nuostatų, susijusių su 2012 m. balandžio 1 – 18 d. pristatytai kiaulienai taikytino grąžinamosios išmokos dydžio nustatymu to reglamento 34 straipsnyje nurodytais tiekimo atvejais

1.9.2012   
            
            
               LT
            
            
               Europos Sąjungos oficialusis leidinys
            
            
               L 235/7
            
         KOMISIJOS ĮGYVENDINIMO REGLAMENTAS (ES) Nr. 787/2012
   2012 m. rugpjūčio 31 d.
   kuriuo nukrypstama nuo Reglamento (EB) Nr. 612/2009 nuostatų, susijusių su 2012 m. balandžio 1–18 d. pristatytai kiaulienai taikytino grąžinamosios išmokos dydžio nustatymu to reglamento 34 straipsnyje nurodytais tiekimo atvejais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1), ypač į jo 170 straipsnį kartu su 4 straipsniu,
   kadangi:
   
               (1)
            
            
               Komisijos įgyvendinimo reglamentu (ES) Nr. 342/2012 (2) nustatytos nulinės kiaulienos eksporto grąžinamosios išmokos;
            
         
               (2)
            
            
               pagal Komisijos reglamento (EB) Nr. 612/2009 (3) 34 straipsnį valstybės narės gali eksportuotojams leisti taikyti tvarką, pagal kurią grąžinamosios išmokos dydis, taikytinas kiekvieną mėnesį pakraunamiems produktams to reglamento 34 straipsnyje nurodytais tiekimo atvejais, nustatomas pagal paskutinę mėnesio dieną;
            
         
               (3)
            
            
               neturėtų būti daroma poveikio teisei gauti grąžinamąsias išmokas už konkrečius produktus, pristatytus Reglamento (EB) Nr. 612/2009 34 straipsnyje nustatyta tvarka iki Įgyvendinimo reglamento (ES) Nr. 342/2012 įsigaliojimo. Todėl, siekiant nustatyti minėtas grąžinamąsias išmokas, reikia nustatyti datą, pagal kurią nustatomas tokių išmokų dydis, nukrypstant nuo Reglamento (EB) Nr. 612/2009 34 straipsnio 2 dalies;
            
         
               (4)
            
            
               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (EB) Nr. 612/2009 34 straipsnio 2 dalies, to reglamento 41 straipsnio 1 dalyje nurodytais tiekimo atvejais kiaulienai, pristatytai 2012 m. balandžio 1–18 d. to reglamento 34 straipsnyje nustatyta tvarka, taikytinas grąžinamosios išmokos dydis nustatomas pagal 2012 m. balandžio 18 d.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugpjūčio 31 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 108, 2012 4 20, p. 24.
   
      (3)  OL L 186, 2009 7 17, p. 1.